U-I-171/21
Natisni
Opravilna št.:
U-I-171/21
Datum odločitve:
20. 12. 2021
ECLI:
ECLI:SI:USRS:2021:U.I.171.21
Akt:
Odlok o začasnih omejitvah ponujanja in prodajanja blaga in storitev potrošnikom v Republiki Sloveniji (Uradni list RS, št. 122/21)
Izrek:
Pobuda za začetek postopka za oceno ustavnosti Odloka o začasnih omejitvah ponujanja in prodajanja blaga in storitev potrošnikom v Republiki Sloveniji (Uradni list RS, št. 122/21) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, , Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Marko Gornik, Marezige
Datum vloge:
28. 7. 2021
Vrsta odločitve:
sklep
Vrsta rešitve:
zavrnitev
Dokument:
US33019
Dokument v PDF obliki:
U-I-171-21.pdf
107 KB
Prenesite datoteko
U-I-171/21-4
20. 12. 2021
SKLEP
Ustavno sodišče je v postopku za preizkus pobude Marka Gornika, Marezige, na seji 20. decembra 2021
sklenilo:
Pobuda za začetek postopka za oceno ustavnosti Odloka o začasnih omejitvah ponujanja in prodajanja blaga in storitev potrošnikom v Republiki Sloveniji (Uradni list RS, št. 122/21) se zavrne.
OBRAZLOŽITEV
1. Pobudnik izpodbija v izreku naveden Odlok o začasnih omejitvah ponujanja in prodajanja blaga in storitev potrošnikom v Republiki Sloveniji (v nadaljevanju Odlok). Izkazuje zaposlitev v stiku s strankami pri delodajalki, ki kot glavno opravlja kozmetično in pedikersko dejavnost. Smiselno zatrjuje neskladje z drugim odstavkom 14. člena Ustave. Opozarja, da je njegova prisotnost na delovnem mestu v skladu z izpodbijanim predpisom vezana na tedensko testiranje, čeprav je njegovo delo po njegovem mnenju bistveno enako delu v dejavnostih, ki v Odloku niso omenjene. Ob tem primeroma omenja zaposlene na poštah, bankah, odvetniških pisarnah, nepremičninske posrednike, notarje, serviserje avtomobilov, vulkanizerje, policiste, gasilce, poslance, delavce v trafikah in zaposlene v proizvodnih dejavnostih s sto zaposlenimi, katerih delo naj bi bilo podobno oziroma bolj tvegano.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo,
109/12, 23/20 in 92/21
– v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
3. Zaradi navedene odločitve se Ustavno sodišče ni opredeljevalo do vprašanja, ali so izpolnjene procesne predpostavke za obravnavo pobude.
4. Ustavno sodišče je sprejelo ta sklep na podlagi drugega odstavka 26. člena ZUstS ter petega odstavka 46. člena v zvezi s tretjo alinejo tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Matej Accetto ter sodnici in sodniki, dr. Rok Čeferin,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik